

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

 **ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ**

**ԳԼԽԱՎՈՐ ՔԱՐՏՈՒՂԱՐ**

|  |  |
| --- | --- |
| Երևան-0010, Հանրապետության հր., Կառավարական տուն 3 |  |

 **№ ԱԵ//27499-2023**

«ԽԱՉՀԱՐ» ՍՊԸ-ի տնօրեն

Ա․ Ավագյանին

Հասցե՝ ՀՀ ք. Երևան, Արտաշատի խճ. I նրբ. 6/2

ՀՎՀՀ` 00018682

Էլ․ հասցե՝ KHACHHAR@rambler.ru

khachhar.llc@mail.ru

Հարգելի՛ պարոն Ավագյան

ՀՀ տարածքային կառավարման և ենթակառուցվածքների նախարարության (այսուհետ՝ Նախարարություն) և «ԽԱՉՀԱՐ» ՍՊԸ-ի միջև (այսուհետ՝ Կապալառու) 04․05․2022 թվականին կնքվել է «N ՃԴ-ԲՄԱՇՁԲ-2021/2Շ-1» ծածկագրով պայմանագիրը (այսուհետ՝ Պայմանագիր), համաձայն որի՝ Կապալառուն պարտավորվել է Պայմանագրով սահմանված կարգով, նախատեսված ծավալներով, ձևով և ժամկետներում կատարել Պայմանագրի N 1 Հավելվածով սահմանված ծավալաթերթ-նախահաշվով նախատեսված Հ-36, /Մ-4/ (Իջևան)–Նավուր-Բերդ-Այգեպար հանրապետական նշանակության ավտոճանապարհի կմ5+600-կմ42+100 հատվածի հիմնանորոգման աշխատանքները։

Պայմանագրի 1․2 կետի համաձայն՝ Պայմանագրով նախատեսված աշխատանքները կատարվում են ՀՀ օրենսդրությամբ սահմանված ստանդարտներին, շինարարական նորմերին և կանոններին, աշխատանքի նախագծին, ինչպես նաև պայմանագրի անբաժանելի մասը կազմող աշխատանքի ծավալաթերթ-նախահաշվին համապատասխան։

Պայմանագրի 3․4․1 կետի համաձայն՝ Կապալառուն պարտավոր է աշխատանքների առնվազն 100 տոկոսը կատարել անձամբ, պայմանագրով նախատեսված կարգով և ժամկետներում, իր ուժերով, գործիքներով, մեխանիզմներով, ինչպես նաև անհրաժեշտ նյութերով ու պատշաճ որակով՝ նախագծին և ծավալաթերթին համապատասխան։

Պայմանագրի 6․1 կետի համաձայն՝ Կապալառուն պատասխանատվություն է կրում աշխատանքի որակի և Պայմանագրով նախատեսված ժամկետի պահպանման համար:

Պայմանագրի 3․1․4 կետի «ա» ենթակետի համաձայն՝ Պատվիրատուն իրավունք ունի միակողմանի լուծել պայմանագիրը, եթե Կապալառուն ժամանակին չի սկսում աշխատանքի կատարումը կամ աշխատանքը կատարում է այնքան դանդաղ, որ դրա ժամանակին ավարտը դառնում է ակնհայտ անհնար։ Նույն կետի «բ» ենթակետի համաձայն՝ Պատվիրատուն իրավունք ունի միակողմանի լուծել պայմանագիրը, եթե Կապալառուի կողմից խախտվել է պայմանագրի 1․3 կետում նախատեսված աշխատանքների կատարման ժամկետը (ներառյալ օրացուցային գրաֆիկը)։

ՀՀ քաղաքացիական օրենսգրքի (այսուհետ՝ Օրենսգիրք) 347-րդ հոդվածի համաձայն` պարտավորությունները պետք է կատարվեն պատշաճ` պարտավորության պայմաններին, օրենքին և այլ իրավական ակտերի պահանջներին համապատասխան: Օրենսգրքի 352-րդ հոդվածի համաձայն` եթե պարտավորությունը նախատեսում է կամ հնարավորություն է ընձեռում որոշել դրա օրը կամ ժամանակահատվածը, ապա պարտավորությունը պետք է կատարվի այդ օրը կամ այդ ժամանակահատվածի ցանկացած պահին: Օրենսգրքի 408-րդ հոդվածի համաձայն` Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը:

Հիմք ընդունելով, որ «Խաչհար» ՍՊԸ-ն խախտել է Պայմանագրով ստանձնած պարտավորությունները համաձայն Պայմանագրի 3.1.4 կետի «ա» և «բ» ենթակետերի դրույթներով՝ Նախարարությունը միակողմանի լուծում է «N ՃԴ-ԲՄԱՇՁԲ-2021/2Շ-1» ծածկագրով Պայմանագիրը:

Հայտնում ենք, որ «Խաչհար» ՍՊԸ-ի նկատմամբ կկիրառվեն «Գնումների մասին» օրենքի 6-րդ հոդվածի 2-րդ մասի պահանջները:

«Գնումների մասին» օրենքի 6-րդ հոդվածի 1-ին մասի 6-րդ կետի համաձայն` մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում, եթե խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը։

«Գնումների մասին» օրենքի 6-րդ հոդվածի 1-ին մասի 6-րդ կետով նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում:

Տեղեկացնում ենք, որ եթե լիազորված մարմնին որոշումը ներկայացվելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարում է պայմանագրի և (կամ) որակավորման ապահովման գումարը, ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացնում լիազորված մարմին։

Միաժամանակ տեղեկացնում ենք, որ Ընկերության կողմից ներկայացված պայմանագրի և որակավորման ապահովման երաշխիքները սահմանված կարգով կներկայացվի ընկերությանը սպասարկող բանկ՝ պայմանագրի ապահովումը գանձելու /ՀՀ ֆինանսների նախարարության կողմից բացված հաշվեհամարին փոխանցելու/ նպատակով։

Հաշվի առնելով վերոգրյալն՝ առաջարկում ենք «N ՃԴ-ԲՄԱՇՁԲ-2021/2Շ-1» ծածկագրով գնման պայմանագրի որակավորման ապահովման վճարման ենթակա, սակայն բանկային երաշխիքով չապահովված 299 514 319 (երկու հարյուր իննսունինը միլիոն հինգ հարյուր տասնչորս հազար երեք հարյուր տասնինը) ՀՀ դրամը Ձեր կողմից գնումների մասին ՀՀ օրենսդրությամբ սահմանված ժամկետում ամբողջությամբ վճարվելու դեպքում, այդ մասին գրավոր տեղեկացնել ՀՀ տարածքային կառավարման և ենթակառուցվածքների նախարարությանը՝ կցելով վճարումը հավաստող փաստաթուղթը (անդորրագիրը)։

Տեղեկացնում ենք, որ եթե վճարման ենթակա գումարը ամբողջությամբ փոխանցվի ՀՀ ֆինանսների նախարարության կողմից բացված հաշվեհամարին, ապա Ընկերության նկատմամբ չեն կիրառվի «Գնումների մասին» օրենքի 6-րդ հոդվածի 1-ին մասի 6-րդ կետով նախատեսված դրույթները:

 Հարգանքով`

 Ա․ Երիցյան

**Կատարող**՝ Գնումների համակարգման բաժնի ավագ մասնագետ, Զ. Հայրապետյան

Հեռ. 010511329